ארצות הברית של קולומביה

ארצות הברית של קולומביה (אנגלית: United States of Colombia ; ספרדית: Estados Unidos de Colombia) הוא שמה של קונפדרציה שהתקיימה באמריקה הדרומית בין השנים 1863 ועד 1886. הקונפדרציה הוקמה בעקבות חוקת ריונגרו ושכנה בגבולות קולומביה ופנמה של ימינו. כשהקונפדרציה פורקה, הוקמה רפובליקת קולומביה (שהיא קולומביה של ימינו), ומאוחר יותר ב-1903 פנמה פרשה מהרפובליקה והפכה למדינה עצמאית.

היסטוריה 

כשהפדרציה של "רפובליקת קולומביה הגדולה" התפוררה בשנת 1830, שלוש המחלקות שהרכיבו אותה התפצלו לשלוש מדינות עצמאיות:
 מחלקת ונצואלה - הפכה למדינה עצמאית בשם "רפובליקת ונצואלה".
 מחלקת קיטו - הפכה למדינה עצמאית בשם "רפובליקת אקוודור".
 מחלקת קונדינמרקה - שהייתה הגדולה מבין המחלקות, הפכה גם היא לעצמאית ושינתה את שמה ל"רפובליקת גרנדה החדשה".

בשנת 1863 "רפובליקת גרנדה החדשה" שינתה שמה ל"ארצות הברית של קולומביה" בעקבות חוקת ריונגרו. בשנת 1886, לאחר מספר שנות מלחמת אזרחים, הוביל הצד המנצח בראשות רפאל נונז שינוי בחוקה שביטל את "ארצות הברית של קולומביה" ויצר את "רפובליקת קולומביה" של ימינו.

מבנה 

"ארצות הברית של קולומביה" שכנה בגבולות קולומביה ופנמה של ימינו. היא הייתה קונפדרציה שהורכבה מתשע מדינות וארבע טריטוריות.

המדינות:
 Antioquia
 Bolivar
 Boyaca
 Cauca
 Cundinamarca
 Magdalena
 פנמה
 Santander
 Tolima

הטריטוריות:
 Caqueta
 San Martin
 Nevada
 Motilones.

קישורים חיצוניים

מדינות לשעבר באמריקה
מדינות לשעבר באמריקה הלטינית
קולומביה: היסטוריה
פדרציות לשעבר